ml en en en id en en en en en en en en en en ml en ml en ml ml ml ml ml ml ml ml ml ml ml en en en en en fa en en en ml ml ml ml ml ml ml ml ml ml ml ml ml ml ml en ml ml ml ml ml ml ml ml ml ml en en en en
ഇന്ത്യന്‍ സ്വകാര്യ പറവകളെ തേടി കൂടുതല്‍ ഗള്‍ഫ് കമ്പനികള്‍Nirbhayam.com
Welcome to NIRBHAYAM.COM | Kerala’s No. 1 News Portal
October 3, 2022 1:44 pm
ഇന്ത്യയിലെ ഏറ്റവും വലിയ സ്വകാര്യ വിമാന കമ്പനിയായ ജെറ്റ് എയര്‍വേസില്‍ അബൂദബിയിലെ ഇത്തിഹാദ് 24 ശതമാനം ഓഹരി വാങ്ങിയതോടെ കൂടുതല്‍ ഗള്‍ഫ് വിമാന കമ്പനികള്‍ ഇന്ത്യയിലെ കമ്പനികളില്‍ നിക്ഷേപത്തിനൊരുങ്ങുന്നു. ഇന്ത്യയില്‍നിന്ന് ഏറ്റവും കൂടുതല്‍ യാത്രക്കാരുള്ള ഗള്‍ഫ് റൂട്ടിലെ സമവാക്യങ്ങള്‍ ജെറ്റ്-ഇത്തിഹാദ് കരാര്‍ മാറ്റിയെഴുതുമെന്ന് ഉറപ്പായയോടെയാണ് കൂടുതല്‍ ഗള്‍ഫ് വിമാന കമ്പനികള്‍ ഇന്ത്യയിലെ സ്വകാര്യ വിമാന കമ്പനികളില്‍ ഓഹരി നിക്ഷേപം നടത്താന്‍ ശ്രമം തുടങ്ങിയത്. കടത്തില്‍ മുങ്ങിനില്‍ക്കുന്ന ഇന്ത്യയിലെ സ്വകാര്യ വിമാന കമ്പനികള്‍ക്കും ഈ പങ്കാളിത്തം ഏറെ അനുഗ്രഹമാകുമെന്നാണ് നിരീക്ഷകര്‍ വിലയിരുത്തുന്നത്.
കഴിഞ്ഞ ആഴ്ചയാണ് അബൂദബി ആസ്ഥാനമായുള്ള ഇത്തിഹാദ് എയര്‍വേസ് 2058 കോടി രൂപ മുടക്കി ജെറ്റ് എയര്‍വേസിന്‍െറ 24 ശതമാനം ഓഹരി വാങ്ങാന്‍ തീരുമാനിച്ചത്.
ഖത്തര്‍ എയര്‍വേസും എയര്‍ അറേബ്യയുമാണ് ഇത്തിഹാദിന് പിറകെ ഇന്ത്യയിലെ സ്വകാര്യ വിമാന കമ്പനികളില്‍ നിക്ഷേപം നടത്താന്‍ താല്‍പര്യം പ്രകടിപ്പിച്ചത്.
ജെറ്റിന് പുറമെ സ്പൈസ് ജെറ്റ്, ഗോഎയര്‍, ഇന്‍ഡിഗോ എന്നിവയാണ് ഇന്ത്യന്‍ വ്യോമയാന മേഖലയില്‍ നിര്‍ണായക സ്വാധീനമുള്ള സ്വകാര്യ വിമാന കമ്പനികള്‍. ഖത്തര്‍ എയര്‍വേസ് സ്പൈസ് ജെറ്റ്, ഗോ എയര്‍ എന്നീ കമ്പനികളെ സമീപിച്ചുകഴിഞ്ഞതായാണ് സൂചന. അതേസമയം, ഗള്‍ഫ് വിമാന കമ്പനികളെ സംബന്ധിച്ചിടത്തോളം ഏറെ ആകര്‍ഷകമായ ഇന്‍ഡിഗോ, വിദേശ വിമാന കമ്പനികള്‍ക്ക് ഓഹരി വില്‍ക്കുന്നതില്‍ കാര്യമായ താല്‍പര്യം പ്രകടിപ്പിച്ചിട്ടില്ലെന്നാണ് സൂചന. കടുത്ത സാമ്പത്തിക പ്രതിസന്ധിയെ തുടര്‍ന്ന് ചിറകരിയപ്പെട്ട കിങ്ഫിഷര്‍ എയര്‍ലൈന്‍സും ഖത്തര്‍ എയര്‍വേസിനെ സമീപിച്ചിരുന്നതായാണ് സൂചന. നിലവിലെ അവസ്ഥയില്‍ ഇനി ഖത്തര്‍ എയര്‍വേസ് കിങ്ഫിഷറില്‍ താല്‍പര്യം കാണിക്കുമോയെന്ന് സംശയമാണ്.
അതേസമയം, ഷാര്‍ജ ആസ്ഥാനമായ ചെലവുകുറഞ്ഞ വിമാന സര്‍വീസ് കമ്പനിയായ എയര്‍ അറേബ്യ, എയര്‍ ഏഷ്യയുടെ മാതൃകയില്‍ ഇന്ത്യയില്‍ സ്വാധീനം നേടാനാണ് ശ്രമിക്കുന്നത്. മലേഷ്യയിലെ എയര്‍ ഏഷ്യ, ടാറ്റാ ഗ്രൂപ്പുമായി ചേര്‍ന്ന് ഇന്ത്യയില്‍ പുതിയ സ്വകാര്യ വിമാന കമ്പനി തുടങ്ങാനാണ് നീക്കംനടത്തുന്നത്. ഈ മാതൃകയാവും എയര്‍ അറേബ്യയും പിന്തുടരുക.
ഗള്‍ഫ് മേഖലയിലെ വിമാന കമ്പനികള്‍ ഇന്ത്യയിലെ വ്യോമയാന മേഖലയില്‍ സ്വാധീനം നേടുന്നത് എയര്‍ ഇന്ത്യയെയും ഇന്ത്യയിലെ സ്വകാര്യ വിമാന കമ്പനികളുടെ ഗള്‍ഫ് ബിസിനസിനെയും മാത്രമല്ല ബാധിക്കുക. ഇന്ത്യയില്‍നിന്ന് യൂറോപ്പിലേക്കും അമേരിക്കയിലേക്കും സര്‍വീസുകള്‍ നടത്തുന്ന പാശ്ചാത്യ വിമാന കമ്പനികളെയും ബാധിക്കും. ഗള്‍ഫ് മേഖയിലേക്ക് കൂടുതല്‍ സര്‍വീസ് ലഭ്യമാകുന്നതോടെ ഇന്ത്യയില്‍നിന്ന് യൂറോപ്പിലേക്കും അമേരിക്കയിലേക്കും യാത്ര ചെയ്യുന്നവര്‍ക്ക് ഗള്‍ഫിലെ വിവിധ ഹബുകള്‍ പ്രയോജനപ്പെടുത്തി യാത്രകള്‍ ആസൂത്രണംചെയ്യാന്‍ കഴിയും. ഇത് യാത്രക്കൂലി ഗണ്യമായി കുറയാന്‍ സഹായിക്കുകയും ചെയ്യും.
ഇന്ത്യയില്‍നിന്ന് വിദേശങ്ങളില്‍ യാത്രക്കാരെ എത്തിക്കുന്ന വിമാന കമ്പനികളുടെ കാര്യത്തില്‍ ആദ്യ പത്തില്‍ പോലും എത്താതിരുന്ന ഇത്തിഹാദാണ് ജെറ്റുമായുള്ള കരാറിനെ തുടര്‍ന്ന് ഒന്നാം സ്ഥാനത്ത് എത്തുന്നത്.
എമിറേറ്റ്സ് എയര്‍ലൈന്‍സിനാണ് ഇക്കാര്യത്തില്‍ ഒന്നാം സ്ഥാനം ഉണ്ടായിരുന്നത്. ആദ്യ അഞ്ചില്‍ ഖത്തര്‍ എയര്‍വേസും എയര്‍ അറേബ്യയും ഉണ്ടായിരുന്നു. എന്നാല്‍, ജെറ്റ്-ഇത്തിഹാദ് കരാര്‍ പൂര്‍ണ പ്രാബല്യത്തില്‍ വരുന്നതോടെ എമിറേറ്റ്സിനൊപ്പം ഖത്തര്‍ എയര്‍വേസിന്‍െറയും എയര്‍ അറേബ്യയുടെയും ഇന്ത്യയില്‍നിന്നുള്ള ബിസിനസില്‍ ഗണ്യമായ കുറവുണ്ടാവും. ഇതിന് തടയിടാനാണ് ഗള്‍ഫ് വിമാന കമ്പനികളുടെ ശ്രമം.
അതിനിടെ, 32 ശതമാനം ഓഹരി പങ്കാളിത്തം എടുത്തതിന് തൊട്ടുപിറകെ ജെറ്റ് എയര്‍വേസിന് ഇത്തിഹാദ് വളരെ ആകര്‍ഷകമായ നിരക്കില്‍ 30 കോടി ഡോളര്‍ വായ്പ നല്‍കാന്‍ തീരുമാനിച്ചു. ഇത് ഇപ്പോള്‍ വന്‍ കടബാധ്യതയുള്ള ജെറ്റിന് ഏറെ ഗുണംചെയ്യും.
അവിശ്വസനീയമായ മൂന്നു ശതമാനം നിരക്കിലാണ് ഇത്തിഹാദ് ജെറ്റിന് വായ്പ ലഭ്യമാക്കുക. ഇതുവഴി പലിശ ഇനത്തില്‍ ഇപ്പോള്‍ ചെലവഴിക്കുന്ന തുകയില്‍ മൂന്നു കോടി ഡോളറോളം (ഏകദേശം 160 കോടി രൂപ) ലാഭിക്കാന്‍ ജെറ്റിന് കഴിയും. നിലവില്‍ വയ്പകള്‍ക്ക് 14 ശതമാനം പലിശയാണ് ജെറ്റ് നല്‍കിവരുന്നത്.
2012 ഡിസംബറിലെ കണക്കുകള്‍ പ്രകാരം 10,000 കോടി രൂപയിലേറെയാണ് ജെറ്റിന്‍െറ കടബാധ്യത. ഇതിനുള്ള പലിശയായി മാത്രം 1400 കോടി രൂപയിലേറെ പ്രതിവര്‍ഷം കമ്പനി ചെലവഴിക്കുന്നുണ്ട്.
Share this on WhatsApp
Leave a Reply Cancel reply
Your email address will not be published. Required fields are marked *
ഉറങ്ങും മുന്‍പ് ഒരു ഗ്ലാസ്സ് വെള്ളം കുടിക്കൂ...
വീട്ടിലെ പടികളുടെ എണ്ണത്തിൽ ശ്രദ്ധിക്കേണ്ട കാര്യങ്ങൾ
നാളെ ഉച്ചയ്ക്ക് എസ്എസ്എല്‍സി പരീക്ഷ ഫലം
ഇന്ന് സംസ്ഥാനത്ത് 195 പേര്‍ക്ക് കോവിഡ് ...
തുടർച്ചയായി 20-ാം ദിവസവും പെട്രോളിന്റെയും ഡീസലിന്റെയും വില വര്‍ധിപ്പിച്ചു
മുഖക്കുരു വരാതിരിക്കാന്‍ ഇവ ശ്രദ്ധിക്കൂ ;
ഇന്ന് 60 പേർക്ക് രോഗമുക്തി ; 141 പേര്‍ക്കു കൂടി കോവിഡ്
5000 രൂപയിൽ കൂടുതൽ എടിഎമ്മിൽ നിന്ന് പിൻവലിച്ചാൽ ഫീസ് ഈടാക്കും..
സംവിധായകനും തിരക്കഥാകൃത്തുമായ സച്ചി അന്തരിച്ചു.
കേരളത്തിലേക്ക് വരുന്ന പ്രവാസികള്‍ക്ക് കോവിഡ് നെഗറ്റീവ് സര്‍ട്ടിഫിക്കറ്റ് നിർബന്ധമാക്കാൻ മന്ത്രിസഭ
20 ഇന്ത്യൻ സൈനികർക്ക് വീരമൃത്യു ; ഇന്ത്യാ-ചൈന സംഘർഷം
ഇന്ന് കേരളത്തിൽ 85 പേർക്ക് കോവിഡ്; 46 പേർക്ക് രോഗമുക്തി, 1342 പേർ ചികിത്സയിൽ
ശബരിമലയില്‍ ഈ വർഷത്തെ ഉത്സവം ചടങ്ങ് മാത്രമാകും; ഭക്തർക്ക് പ്രവേശനമില്ല
നിങ്ങള്‍ മൃഗങ്ങളെ സ്വപ്നം കാണുന്നുണ്ടോ?
ഇന്ത്യയിൽ കോവിഡ് ബാധിതരുടെ എണ്ണം 2.7 ലക്ഷം കടന്നു
അംബാനിയുടെ മകളുടെ വിവാഹം ; അതിഥികൾക്ക് പറക്കാൻ 100 വിമാനം
പാരമ്പര്യ സ്വത്തോ സമ്പാദ്യമോ ഒന്നും ഇല്ല, എങ്കിലും അമേരിക്കയിലെ ഏറ്റവും പ്രായം കുറഞ്ഞ സമ്പന്ന ഈ 20 വയസ്സുകാരി !!
രൂപയുടെ മൂല്യം എക്കാലത്തെയും താഴ്ന്ന നിരക്കിൽ
ഇന്ത്യൻ കോടീശ്വരൻ മുകേഷ് അംബാനിയുടെ ശമ്പളം എത്രയാണെന്നറിയാമോ..?
ഓൺലൈനിലൂടെ എങ്ങനെ കൂടുതൽ പണം സമ്പാദിക്കാം
രാജ്യത്തെ എടിഎമ്മുകൾ കാലി !! ഇന്ത്യയുടെ ബാങ്കിങ് സംവിധാനത്തെ മോഡി തകർത്തെന്ന് രാഹുൽ
നിങ്ങളുടെ പലചരക്ക് ബില്ല് കുറയണോ?? ഈ മാർഗ്ഗങ്ങൾ ഒന്ന് പരീക്ഷിച്ചു നോക്കൂ..
വീടുണ്ടാക്കാനും വാങ്ങാനും 'സൂപ്പർ ടൈം' 2018 തന്നെ!!
ഗാഡ്ജറ്റുകള്‍ക്ക് വിലക്കിഴിവുമായി ഫ്ളിപ്പ്കാര്‍ട്ടില്‍ ദി ഗ്രാന്‍ഡ് ഗാഡ്ജറ്റ് ഡേയ്സ്
വന്‍ വിലക്കിഴിവില്‍ ഐഫോണുകള്‍; ഫ്‌ളിപ്പ്കാര്‍ട്ടില്‍ 'എന്‍ഡ് ഓഫ് സീസണ്‍ സെയില്‍'
About UsCareer @ NirbhayamCategoriesContact UsFeedbackPrivacyprivacy policyTerms and Conditions
© Copyright 2013 Nirbhayam.com. All rights reserved.